rejauldu/bengali-wikipedia huggingface dataset:
চার্লস ফ্রেডরিক উইলিয়াম হাইম (; জন্ম: ২৪ অক্টোবর, ১৮৬০ - মৃত্যু: ৬ ডিসেম্বর, ১৯৪০) বারমুদায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন চার্লস হাইম।   প্রথম-শ্রেণীর ক্রিকেট  ১৮৮৯-৯০ মৌসুম থেকে ১৯০৫-০৬ মৌসুম পর্যন্ত চার্লস হাইমের প্রথম-শ্রেণীর খেলোয়াড়ী জীবন চলমান ছিল। বিশ্বস্ত ব্যাটসম্যান হিসেবে সুনাম কুড়িয়েছেন। পাশাপাশি মিডিয়াম পেস বোলিংয়েও যথেষ্ট কৃতিত্বের পরিচয় দেন। মাত্র ১৯ বছর বয়সে পিটারমারিৎজবার্গ দ্বাবিংশতিতম দলের সদস্যরূপে প্রথমবারের মতো দক্ষিণ আফ্রিকায় সফররত ইংরেজ একাদশের বিপক্ষে ৬/৪০ পান। জানুয়ারি, ১৮৯৬ সালে লর্ড হকের ইংরেজ দলের বিপক্ষে ব্যাট হাতে নিয়ে ৬২ রানের ইনিংস খেলেন। তন্মধ্যে, দ্বিতীয় উইকেটে আরএম পুরের সাথে ১৮৪ রান করেন। পুর ১১২ রান করেছিলেন। ফলশ্রুতিতে, পোর্ট এলিজাবেথে ইংল্যান্ডের বিপক্ষে খেলার জন্যে তিনি মনোনীত হন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চার্লস হাইম। ১৩ ফেব্রুয়ারি, ১৮৯৬ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। পোর্ট এলিজাবেথে অনুষ্ঠিত ঐ টেস্টে ০ ও ৮ রান করেন। এছাড়াও, বল আতে ১/৩১ লাভ করেন। এরপরের দুই টেস্ট খেলার জন্যে তাকে দলে রাখা হয়নি।  জানুয়ারি, ১৯০৬ সাল পর্যন্ত নাটাল দলের পক্ষে খেলতে নামেন। এ পর্যায়ে দলের অধিনায়ক হিসেবে পিএফ ওয়ার্নারের নেতৃত্বাধীন এমসিসি দলের বিপক্ষে খেলেন। প্রথম ইনিংসে ৫/১৮ পান। আকর্ষণীয় ঐ খেলাটিতে সফরকারী দল চার উইকেটে জয় পেয়েছিল।  ৬ ডিসেম্বর, ১৯৪০ তারিখে ৭১ বছর বয়সে নাটালের পিটারমারিৎজবার্গ এলাকায় চার্লস হাইমের দেহাবসান ঘটে।   তথ্যসূত্র    আরও দেখুন   ফ্রেডরিক কুক  আর্থার এডওয়ার্ড অশি  বোল্যান্ড ক্রিকেট দল  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা  টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৬৯-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
থাম্ব| কিরগিজস্তানের তামচির কাছে মরুভূমিতে একটি শুকনো সংকীর্ণ গিরিখাত। যে খাঁড়িটি অতীতে গিরিখাতের নীচ বরাবর প্রবাহিত ছিল তা একটি সমান্তরাল আরিকে সরানো হয়েছে। জেরিক ভূমিতে, একটি গুল্চ বা সংকীর্ণ গিরিখাত হল একটি গভীর V আকৃতির উপত্যকা যা ক্ষয় এর কারণে গঠিত হয়। এটিতে একটি ছোট স্রোত বা শুষ্ক খাঁড়ি থাকতে পারে এবং এটি সাধারণত একটি গালির(জলে ক্ষয়প্রাপ্ত হয়ে সে খাদের সৃষ্টি হয়) চেয়ে আকারে বড় হয়।  হঠাৎ করে তীব্র বৃষ্টিপাতের ফলে গুলচের তলদেশে আকস্মিক বন্যা দেখা দিতে পারে।  পূর্ব কানাডায় গুল্চ বা সংকীর্ণ গিরিখাত বলতে বোঝায়:   একটি সংকীর্ণ গভীর খাদ (নিউফাউন্ডল্যান্ড)  একটি সরু লবণাক্ত জলের চ্যানেল (নোভা স্কোটিয়া)   আরও দেখুন   অ্যারোয়ো (খাঁড়ি) - বৃষ্টির পরে প্রবাহ সহ শুকনো খাঁড়ি বা স্রোতের বিছানা  ক্যানিয়ন - পাহাড়ের মধ্যে গভীর উপত্যকা, গিরিখাত অন্তর্ভুক্ত।  ডেল (ভূমিরূপ) - খোলা উপত্যকা  কুলি - উপত্যকা বা নিষ্কাশন অঞ্চলের ধরন  গালি - প্রবাহিত জল এবং/অথবা গণ চলাচলের ফলে মাটিতে তীব্রভাবে ক্ষয়প্রাপ্ত ভূমিরূপ  উপত্যকা - ছোট উপত্যকা, প্রায়ই স্রোত ক্ষয়ের কারণে  উপত্যকা - পাহাড়ের মধ্যে নিম্ন এলাকা, প্রায়শই এর মধ্য দিয়ে একটি নদী প্রবাহিত হ্য়  ওয়াদি - নদী উপত্যকা, বিশেষ করে একটি শুষ্ক নদীর তলদেশ যেখানে শুধুমাত্র ভারী বৃষ্টির সময় জল থাকে   তথ্যসূত্র   বিষয়শ্রেণী:উপত্যকা বিষয়শ্রেণী:নদীজ ভূমিরূপ বিষয়শ্রেণী:ক্ষয়প্রাপ্ত ভূমিরূপ বিষয়শ্রেণী:গিরিসংকট ও গিরিখাত
কালীগঞ্জ বাংলাদেশের গাজীপুর জেলার অন্তর্গত একটি উপজেলা।   অবস্থান ও আয়তন  রাজধানী শহর সংলগ্ন টঙ্গী শিল্প অঞ্চলের পূর্বে ২০ কি.মি. দূরে ঐতিহ্যবাহী মসলিন কটন মিল ও তাঁত সমৃদ্ধ(বর্তমানে হামীম ইন্ডাস্ট্রিয়াল পার্ক) ছায়া-ঢাকা জনপদ কালীগঞ্জ উপজেলা। কালীগঞ্জ উপজেলার অবস্থান ২৩°৫২৩' হতে ২৪°২' উত্তর অক্ষাংশ এবং ৯০°২৮' হতে ৯০°৩৯' পূর্ব দ্রাঘিমাংশ। গাজীপুর জেলার মোট ভূমির শতকরা ১০.৫৩ ভাগ নিয়ে সর্ব ক্ষুদ্র উপজেলা কালীগঞ্জ। ২১৭.৩৪ বর্গ কি.মি. আয়তন বিশিষ্ট এ উপজেলার উত্তরে শ্রীপুর উপজেলা ও কাপাসিয়া উপজেলা, দক্ষিণে নারায়ণগঞ্জ জেলার রূপগঞ্জ উপজেলা, পূর্বে নরসিংদী জেলার পলাশ উপজেলা ও ঢাকার উত্তরখান থানা, পশ্চিমে গাজীপুর সদর উপজেলা। পূর্ব-দক্ষিণে শীতলক্ষ্যা নদী আর পশ্চিমে বালু নদীর অবস্থান উপজেলার মনোরম আবহাওয়া ও জমির উর্বরতা বৃদ্ধিতে সহায়ক ভূমিকা পালন করে আসছে।   প্রশাসনিক এলাকা   এ উপজেলায় ১ টি পৌরসভা ও ৭ টি ইউনিয়ন রয়েছে।   কালীগঞ্জ পৌরসভা,  তুমুলিয়া ইউনিয়ন,  মোক্তারপুর ইউনিয়ন,  নাগরী ইউনিয়ন,  বক্তারপুর ইউনিয়ন  জাঙ্গালিয়া ইউনিয়ন,  বাহাদুরশাদী ইউনিয়ন,  জামালপুর ইউনিয়ন।  জনসংখ্যার উপাত্ত  এ উপজেলার মোট জনসংখ্যা: ২,৩৯,৬৬০ জন, পুরুষ- ১,২২,৮৪০ জন, মহিলা- ১,১৬,৮২০ জন। মোট জনসংখ্যার মধ্যে মুসলিম -১,৯৫,৭৬৪, হিন্দু- ২৭,৯৭০ জন, খ্রিষ্টান- ১৫,৬৯১ জন, অন্যান্য- ১৩২ জন। উপজেলার মোট খানার সংখ্যা- ৪৭,৮৪১ জন্ম হারঃ ২.১৩% মোট ভোটার সংখ্যাঃ ১,৫৫,০৭০ জন, পুরুষ- ৭৮,৯৪১, মহিলা- ৭৬,১২৯ জন।   উল্লেখযোগ্য ব্যক্তি   জমিদার মুন্সী মুহাম্মদ মাঁগন সরওয়ার খাঁ - সার্কেল ইন্সপেক্টর অফ পুলিশ ব্রিটিশ ইস্ট ইন্ডিয়া কোম্পানী (রুপগঞ্জ সার্কেল)  জমিদার মুন্সী মুহাম্মদ ছফদর খাঁ - ভাওয়াল পরগনার একমাএ মুসলিম জমিদার  জমিদার মৌলভী মেজবাহ উদ্দিন আহমেদ খাঁন বাহাদুর (আব্দু মিঞা) - ভাওয়াল পরগনার একমাত্র মুসলিম জমিদার, ভাওয়াল মুসলিম লীগের সভাপতি এবং স্বদেশী আন্দোলনের অন্যতম সংগঠক, ব্রিটিশ রাজ কর্তৃক প্রাইড এন্ড আনার (১৯১৪); অর্ডার অফ ব্রিটিশ ইন্ডিয়া প্রথম শ্রেণী (১৯২৫); ক্যাপ্টেন উপাধি (১৯৪৩) ও খাঁন বাহাদুর উপাধি অর্জনকারী  আবু জাফর শামসুদ্দীন - সাহিত্যিক  মোহাম্মদ ময়েজউদ্দিন - ঐতিহাসিক আগরতলা ষড়যন্ত্র মামলা পরিচালনা কমিটির আহ্বায়ক, বঙ্গবন্ধু শেখ মুজিবুর রহমানের অন্যতম আইনজীবী, মুক্তিযুদ্ধের সংগঠক ও সাবেক সংসদ সদস্য  আখতারউজ্জামান - ডাকসুর সাবেক ভিপি, আওয়ামীলীগের সাবেক কেন্দ্রীয় নেতা ও গাজীপুর জেলা পরিষদের চেয়ারম্যান  মেহের আফরোজ চুমকি- সাংসদ ও প্রতিমন্ত্রী  আকবর হোসেন পাঠান - চলচ্চিত্র অভিনেতা ও সংসদ  এঞ্জেলা গোমেজ - এশিয়ার নোবেল ম্যাগসেসে পুরস্কার (১৯৯৯) জয়ী  পি আর প্ল্যাসিড- কথা সাহিত্যিক ও সাংবাদিক  কবি আসাদ বিন হাফিজ  মু: ফজলুর রহমান - সাবেক অতিরিক্ত সচিব ও পরিবীক্ষণ উপদেষ্টা, অর্থ মন্ত্রালয়   আরও দেখুন   গাজীপুর জেলা;  ঢাকা বিভাগ;  বাংলাদেশের উপজেলাসমূহ।   তহ্যসূত্র   বহিঃসংযোগ    বিষয়শ্রেণী:কালীগঞ্জ উপজেলা, গাজীপুর বিষয়শ্রেণী:গাজীপুর জেলার উপজেলা
মার দেল প্লাতা () আর্জেন্টিনার একটি আটলান্টিক মহাসাগরের তীরবর্তী শহর। দেশটির রাজধানী বুয়েনোস আইরেস থেকে  দক্ষিণে অবস্থিত এই শহরটি বুয়েনোস আইরেস প্রদেশের দ্বিতীয় বৃহত্তম শহর। মার দেল প্লাতা নামটির অর্থ প্লাতা অঞ্চলের সমুদ্র বা প্লাতা অঞ্চলের সাথে সমুদ্রের সংযোগ।Creemos, sin embargo, que por ser el primer contacto que los hombres del Río de la Plata tomaron con el mar se llamó a este punto precisamente mar "del Plata".  Cova, Roberto Osvaldo:Síntesis histórica de Mar del Plata: notas para el conocimiento del origen, evolución y desarrollo de la ciuda।d y de la zona. 1969, p. 8  শহরটি অন্যতম প্রধান সমুদ্র উপকূল এবং আর্জেন্টিনার বৃহত্তম সমুদ্র-সৈকত। শহরের জনসন্ংখ্যা মোট ৬১৪, ৩৫০ ( অনুযায়ী)। এটি জনসংখ্যার নিরিখে আর্জেন্টিনার ৭ম বৃহত্তম শহর।  চিত্রসম্ভার   তথ্যসূত্র    আরও পড়ুন   Cacopardo, Fernando A. & others: Mar del Plata, Ciudad e Historia. Alianza Editorial S.A./UNMDP, Madrid/Buenos Aires, 1997. .   Rocatagliata, Juan A. & others: Mar del Plata y su Región. Sociedad Argentina de Estudios Geográficos, Buenos Aires, 1984.   Anniversary Editions of La Capital newspaper: 1955, 1980, 1985, 2005.   Barili, Roberto T.: Mar del Plata, Reseña Histórica. Published by the Municipality of Gral. Pueyrredón, Mar del Plata, 1964.   Zago, Manrique: Mar del Plata, Argentina. Manrique Zago Ed., 1997. (Bilingual Edition)  Stokes, Susan C.:Do Informal Institutions Make Democracy Work? Accounting for Accountability in Argentina. University of Chicago. Prepared for presentation at the conference, "Informal Institutions in Latin America". University of Notre Dame, April 23–24, 2003.  Shapiro, Ian and Bedi, Sonu : Political Contingency: Studying the Unexpected, the Accidental, and the Unforeseen. New York University Press, 2007.   Helmke, Gretchen and Levitsky, Steven: Informal Institutions and Democracy:Lessons from Latin America. Johns Hopkins University Press, 2006.    বহিঃসংযোগ    আনুষ্ঠানিক দাপ্তরিক ওয়েবসাইট   মার দেল প্লাতা-র জাতীয় বিশ্ববিদ্যালয়   বিষয়শ্রেণী:মার দেল প্লাতা বিষয়শ্রেণী:বুয়েনোস আইরেস প্রদেশের জনবহুল শহর বিষয়শ্রেণী:আর্জেন্টিনার সমুদ্রতীরবর্তী জনবসতি বিষয়শ্রেণী:আর্জেন্টিনার সমুদ্রতীরবর্তী জনবহুল স্থান বিষয়শ্রেণী:১৮৭৪-এ প্রতিষ্ঠিত জনবসতি বিষয়শ্রেণী:আর্জেন্টিনার জনবহুল উপকূলীয় স্থান বিষয়শ্রেণী:আর্জেন্টিনার শহর
thumb|প্রথম সৌদি রাষ্ট্রের পতাকা সৌদ আল কবির বিন আবদুল আজিজ বিন মুহাম্মদ বিন সৌদ () (মৃত্যু ১৮১৪) ছিলেন প্রথম সৌদি রাষ্ট্রের তৃতীয় শাসক। ১৮০৩ সাল থেকে ১৮১৪ সাল পর্যন্ত তিনি শাসন করেছেন। তিনি উসমানীয়দের কাছ থেকে মক্কা ও মদিনা দখল করেছিলেন।  রাজত্বকাল তার শাসনামলে সৌদিরা মক্কা ও মদিনা দখল করে। মদিনায় বিভিন্ন সম্মানিত ব্যক্তির কবরে ধ্বংস করা হয়। ইসলামে নিষিদ্ধ কবরের প্রতি সম্মান বিলুপ্ত করা এর উদ্দেশ্য হলেও অন্য মুসলিমরা এসব কর্মকাণ্ডকে নেতিবাচকভাবে দেখেছিল।  উসমানীয়রা ইউরোপের দিকে ব্যস্ত থাকায় সরাসরি মক্কা ও মদিনার অধিকার ফিরে পাওয়া সম্ভব ছিল না। এ কারণে মিশরের ওয়ালি মুহাম্মদ আলি পাশাকে এ কাজের দায়িত্ব দেয়া হয়। সৌদিদের বিরুদ্ধে তিনি তার পুত্রকে প্রেরণ করেছিলেন এবং ১৮১২ সালে হেজাজ পুনরুদ্ধার করা হয়।  বিষয়শ্রেণী:১৮১৪-এ মৃত্যু বিষয়শ্রেণী:উসমানীয় আরব বিষয়শ্রেণী:আল সৌদ বিষয়শ্রেণী:উসমানীয়-সৌদি যুদ্ধের ব্যক্তি বিষয়শ্রেণী:জন্মের সাল অজানা  বিষয়শ্রেণী:১৭৪৮-এ জন্ম বিষয়শ্রেণী:সৌদি ওহাবি
স্যার হেনরি ফ্লেচার, তৃতীয় ব্যারোনেট (এপ্রিল ১৬৬১ – ১৯ মে ১৭১২)  ছিলেন একজন ইংরেজ ব্যারোনেট এবং রাজনীতিবিদ।  তিনি ছিলেন স্যার জর্জ ফ্লেচার, দ্বিতীয় ব্যারনেট এবং তার প্রথম স্ত্রী অ্যালিস হেয়ারের জ্যেষ্ঠ পুত্র। ১৭০০ সালে তিনি তার বাবার স্থলাভিষিক্ত হন ব্যারোনেট হিসেবে। ফ্লেচার অক্সফোর্ডের কুইন্স কলেজে পড়াশোনা করেন, যেখানে তিনি ১৬৭৮ সালের ১০ জুন ম্যাট্রিকুলেশন পাস করেন। তিনি ১৬৮৯ সালে ককারমাউথের সংসদ সদস্য (এমপি) হিসেবে ইংলিশ হাউস অফ কমন্সে প্রবেশ করেন এবং পরের বছর পর্যন্ত এই নির্বাচনী এলাকার প্রতিনিধিত্ব করেন।  ফ্লেচার রোমান ক্যাথলিক ধর্মে ধর্মান্তরিত হন। তখন ফ্রান্সের ডুয়াইয়ের ইংরেজ মঠে একজন সন্ন্যাসী হিসেবে বসবাস করতেন। তিনি সেখানেই মারা যান, অবিবাহিত এবং নিঃসন্তান অবস্থায়, এবং তাকে একটি চ্যাপেলের মধ্যে সমাহিত করা হয়, যা তিনি নিজের খরচে সম্প্রদায়ের জন্য তৈরি করেছিলেন।Burke, John (1841). John Bernhard Burke (ed.). A Genealogical and Heraldic History of the Extinct and Dormant Baronetcies of England, Ireland and Scotland (2nd ed.). London: Scott, Webster, and Geary. p. 202. তার মৃত্যুর সাথে সাথে ব্যারোনেটিসি বিলুপ্ত হয়ে যায়।Courthope, William (1835). Synopsis of the Extinct Baronetage of England. London: G. Woodfall. p. 79.   তথ্যসূত্র   বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:কুইন্স কলেজ, অক্সফোর্ডের প্রাক্তন শিক্ষার্থী বিষয়শ্রেণী:রোমান ক্যাথলিক ধর্মে ধর্মান্তরিত বিষয়শ্রেণী:১৭১২-এ মৃত্যু বিষয়শ্রেণী:১৬৬১-এ জন্ম
ভৈনসদেহি () ভারতের মধ্য প্রদেশ রাজ্যের বেতুল জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৪১ মিটার (২৪৩১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভৈনসদেহি শহরের জনসংখ্যা হল ১৫,৭৫৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ভৈনসদেহি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
গোঘাট (বিধানসভা কেন্দ্র) ভারতের পশ্চিমবঙ্গ রাজ্যের  হুগলি জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ২০১ নং গোঘাট বিধানসভা (এসসি) কেন্দ্রটি গোঘাট-১ এবং গোঘাট-২ সিডি ব্লকের অন্তর্গত।  গোঘাট বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত। বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১গোঘাটরাধাকৃষ্ণ পালনির্দল ১৯৫৭আসন নেই১৯৬২আসন নেই১৯৬৭অজিত কুমার বিশ্বাসসারা ভারত ফরওয়ার্ড ব্লক১৯৬৯অজিত কুমার বিশ্বাসসারা ভারত ফরওয়ার্ড ব্লক১৯৭১মদনমোহন মিদ্দা ভারতীয় জাতীয় কংগ্রেস১৯৭২মদনমোহন মিদ্দা ভারতীয় জাতীয় কংগ্রেস১৯৭৭মনুরাম রায় জনতা পার্টি১৯৮২শিবপ্রসাদ মালিকসারা ভারত ফরওয়ার্ড ব্লক১৯৮৭শিবপ্রসাদ মালিকসারা ভারত ফরওয়ার্ড ব্লক১৯৯১শিবপ্রসাদ মালিকসারা ভারত ফরওয়ার্ড ব্লক ১৯৯৬শিবপ্রসাদ মালিকসারা ভারত ফরওয়ার্ড ব্লক ২০০১শিবপ্রসাদ মালিকসারা ভারত ফরওয়ার্ড ব্লক২০০৬নিরঞ্জন পণ্ডিতসারা ভারত ফরওয়ার্ড ব্লক ২০১১বিশ্বনাথ কারক সারা ভারত ফরওয়ার্ড ব্লক   নির্বাচনী ফলাফল ২০১১        ২০০৬ ২০০৬ সালের নির্বাচনে, এআইএফবি'র নিরঞ্জন পণ্ডিত তার নিকটতম প্রতিদ্বন্দ্বী তৃণমূল কংগ্রেসের বিষ্ণুপদ পাখিরাকে পরাজিত করেন।        ২০০১        তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:হুগলি জেলার রাজনীতি
পল গ্রিনগ্রাস|থাম্ব পল গ্রিনগ্রাস (; ১৩ আগস্ট ১৯৫৫) হলেন একজন ইংরেজ চলচ্চিত্র পরিচালক, প্রযোজক, চিত্রনাট্যকার ও সাবেক সাংবাদিক। তিনি বাস্তব ঘটনাবলির নাট্যধর্মী চিত্রায়ন এবং তার নিজস্ব হস্ত-ক্যামেরায় দৃশ্য ধারণের জন্য বিখ্যাত। তার শুরুর দিকের চলচ্চিত্র ব্লাডি সানডে ৫২তম বার্লিন আন্তর্জাতিক চলচ্চিত্র উৎসবে স্বর্ণ ভল্লুক জয় করে। তিনি জেসন বর্ন ধারাবাহিকে তিনটি চলচ্চিত্র: দ্য বর্ন সুপ্রিমেসি (২০০৪), দ্য বর্ন আল্টিমেটাম ও জেসন বর্ন (২০১৬) পরিচালনা করেন। তিনি ইউনাইটেড নাইটি থ্রি (২০০৬) চলচ্চিত্রের জন্য শ্রেষ্ঠ পরিচালনা বিভাগে বাফটা পুরস্কার অর্জন করেন এবং শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল গ্রিন জোন (২০১০) ও ক্যাপ্টেন ফিলিপস (২০১৩)। ২০০৪ সালে তিনি ওমাঘ চলচ্চিত্র সহ-রচনা ও সহ-প্রযোজনা করেন, যা ব্রিটিশ একাডেমি টেলিভিশন পুরস্কার অর্জন করে।  ২০০৭ সালে গ্রিনগ্রাস ব্রিটিশ চলচ্চিত্র নির্মাতাদের পেশাদার সংস্থা ডিরেক্টরস ইউকে প্রতিষ্ঠার সাথে জড়িত ছিলেন এবং ২০১৪ সাল পর্যন্ত এই প্রতিষ্ঠানের প্রথম সভাপতি হিসেবে দায়িত্ব পালন করেন। ২০০৮ সালে দ্য ডেইলি টেলিগ্রাফ তাকে ব্রিটিশ সংস্কৃতির সবচেয়ে প্রভাবশালী ব্যক্তি তালিকায় স্থান দেয়। "টেলিভিশন ও চলচ্চিত্রে তার অনন্য অবদানের" স্বীকৃতি হিসেবে ২০১২ সালের অক্টোবর মাসে তিনি কিংস্টন বিশ্ববিদ্যালয় থেকে সম্মানসূচক ডিগ্রি অর্জন করেন। ২০১৭ সালে তিনি ব্রিটিশ ফিল্ম ইনস্টিটিউটের ফেলোশিপ লাভ করেন।  প্রারম্ভিক জীবন গ্রিনগ্রাস ১৯৫৫ সালের ১৩ই আগস্ট ইংল্যান্ডের সারির চিমে জন্মগ্রহণ করেন। তার মাতা শিক্ষক ছিলেন এবং তার পিতা নাবিক ও ব্যবসায়ী ছিলেন। তার ভাই বিখ্যাত ইংরেজ ইতিহাসবেত্তা মার্ক গ্রিনগ্রাস।  তিনি ওয়েস্টকোর্ট প্রাইমারি স্কুল, গ্রেভসেন্ড গ্রামার স্কুল ও সেভেনোয়াকস স্কুলে পড়াশোনা করেন। তিনি ক্যামব্রিজের কুইন্স কলেজে ইংরেজি সাহিত্য বিষয়ে অধ্যয়ন করেন।  চলচ্চিত্রের তালিকা  বছর চলচ্চিত্র ভূমিকা টীকা পরিচালকলেখকপ্রযোজক ১৯৮৯ রিসারেক্টেড  ১৯৯৪ ওপেন ফায়ার   টেলিভিশন চলচ্চিত্র ১৯৯৬ দি ওয়ান দ্যাট গট অ্যাওয়ে   টেলিভিশন চলচ্চিত্র ১৯৯৭ দ্য ফিক্স   টেলিভিশন চলচ্চিত্র ১৯৯৮ দ্য থিওরি অব ফ্লাইট  ১৯৯৯ দ্য মার্ডার অব স্টিভেন লরেন্স   টেলিভিশন চলচ্চিত্র ২০০২ ব্লাডি সানডে    ২০০৪ ওমাঘ   ব্রিটিশ একাডেমি টেলিভিশন পুরস্কার শ্রেষ্ঠ একক নাটক  দ্য বর্ন সুপ্রিমেসি  ২০০৬ ইউনাইটেড নাইটি থ্রি     শ্রেষ্ঠ পরিচালনা বিভাগে বাফটা পুরস্কার  মনোনীত — শ্রেষ্ঠ পরিচালনার জন্য একাডেমি পুরস্কার  মনোনীত — শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ২০০৭ দ্য বর্ন আল্টিমেটাম   মনোনীত — শ্রেষ্ঠ পরিচালনা বিভাগে বাফটা পুরস্কার  মনোনীত — শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ২০১০ গ্রিন জোন   ২০১৩ ক্যাপ্টেন ফিলিপস  মনোনীত — শ্রেষ্ঠ চলচ্চিত্রের জন্য একাডেমি পুরস্কারমনোনীত — শ্রেষ্ঠ পরিচালনা বিভাগে বাফটা পুরস্কার  মনোনীত — গোল্ডেন গ্লোব পুরস্কার (সেরা পরিচালক - চলচ্চিত্র) ২০১৬ জেসন বর্ন    ২০১৮ টোয়েন্টি টু জুলাই     তথ্যসূত্র  বহিঃসংযোগ     বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইংরেজ অ-কল্পকাহিনী লেখক বিষয়শ্রেণী:ইংরেজ চিত্রনাট্যকার
মালাই হলো এক ধরনের তঞ্চিত ননী। এটি ভারতীয় উপমহাদেশে উদ্ভূত, যা মূলত ভারতীয় উপমহাদেশীয় রন্ধনশৈলীতে ব্যবহৃত হয়ে থাকে, বিশেষ করে মিষ্টি তৈরিতে এটি একটি গুরুত্বপূর্ণ উপাদান। এটি অ-সমজাতীয় দুধকে প্রায় ৮০° সেন্টিগ্রেডে এক ঘণ্টা ধরে গরম করা হয় এবং তারপরে ঠান্ডা করতে রাখা হয়। স্নেহ এবং জমাট প্রোটিনের একটি ঘন হলুদ বর্ণের ননী'র স্তর উপরিপৃষ্ঠে জমা হলে তা তুলে সংগ্রহ করা হয়। প্রক্রিয়াটির পুনরাবৃত্তির মাধ্যমে দুধ থেকে সমস্ত ননী তুলে নেওয়া হয়।  মালাইয়ে প্রায় ৫৫% দুধের স্নেহ থাকে। উচ্চ স্নেহযুক্ত উপাদানের কারণে মালাই উৎপাদনে মহিষের দুধ অধিক ভালো বলে মনে করা হয়। ৫ থেকে ১২% পর্যন্ত স্নেহযুক্ত দুধ গরম ও জাল করার পর ৪° সেলসিয়াস তাপমাত্রায় ঠাণ্ডা করতে দেওয়া হয়ে থাকে। একইভাবে, ৩ থেকে ৫% পর্যন্ত স্নেহযুক্ত গরুর দুধ জাল করে ঠাণ্ডা হওয়ার পর মালাই তৈরি করা হয়ে থাকে।   ব্যবহারসমূহ  thumb| রসমালাই, মালাইয়ে ডুবিয়ে রাখা ছানার (পনির) বল মালাই কোফতা তৈরির প্রধান উপকরণ হলো মালাই, এছাড়াও এধরনের মিষ্টি খাবারের মধ্যে পেঁড়া, রসমালাই এবং মালাই কুলফি তৈরিতে মালাইয়ের প্রয়োজনীয়তা উল্লেখযোগ্য। মালাই কোফতার রন্ধনপ্রণালীতে কোফতা আলু এবং পনির দিয়ে তৈরি করা হয়। তারপর একই পাত্রে মালাই এবং কোফতা মিশ্রিত করে এটি ফ্রিজে হিমায়িত করে রাখতে হয়। শাকসবজি যোগে এর স্বাদ আরও সমৃদ্ধ হয়; এর উদাহরণ মেথি মট মালাই, যেখানে খাবারটির প্রধান উপকরণ হল মটরশুঁটি।   আরো দেখুন    মাঠা   লাবাং  নুন চা   তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:দুগ্ধজাত পণ্য বিষয়শ্রেণী:বাংলাদেশী রন্ধনশৈলী
টমাস বিগনল মিচেল (; জন্ম: ৪ সেপ্টেম্বর, ১৯০২ - মৃত্যু: ২৭ জানুয়ারি, ১৯৯৬) ডার্বিশায়ারের ক্রেসওয়েল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ESPNcricinfo, ESPN, সংগ্রহের তারিখ: ২১ নভেম্বর, ২০১৮ ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৫ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ লেগ স্পিন বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন টমাস মিচেল নামে পরিচিত টমি মিচেল।  ডার্বিশায়ারের তৎকালীন অধিনায়ক ও খনি মালিক গাই জ্যাকসনের সুনজরে পড়েন। তিনি তখন সেঁতু নির্মাণে অংশগ্রহণকারী দলের পক্ষে খেলতেন। কাউন্টি দলটির পক্ষে ৩০৩ খেলায় অংশ নেন। ২০.২০ গড়ে ১৪১৭ উইকেট পেয়েছেন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন টমি মিচেল। ১৯৩২-৩৩ মৌসুমে ডগলাস জারদিনের অধিনায়কত্বে জর্জ ডাকওয়ার্থ, টমি মিচেল, পতৌদির নবাব, মরিস লেল্যান্ড, হ্যারল্ড লারউড, এডি পেন্টার, বিল ফার্গুসন, প্লাম ওয়ার্নার, লেস অ্যামেস, হেডলি ভেরিটি, বিল ভোস, বিল বোস, ফ্রেডি ব্রাউন, মরিস টেট, ডিক পালাইরেট, হার্বার্ট সাটক্লিফ, বব ওয়াট, গাবি অ্যালেন ও ওয়ালি হ্যামন্ডকে নিয়ে গঠিত ইংরেজ দল অস্ট্রেলিয়া ও নিউজিল্যান্ড গমন করে।  ১০ ফেব্রুয়ারি, ১৯৩৩ তারিখে ব্রিসবেনের গাব্বায় স্বাগতিক অস্ট্রেলিয়ার বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে জয়লাভ করেছিল। ২৯ জুন, ১৯৩৫ তারিখে লর্ডসে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নিয়েছিলেন তিনি।  প্রাণবন্তভাবে শরীরকে পূর্ণাঙ্গ ব্যবহার করতেন ও ব্যতিক্রমীপন্থায় কব্জী ও আঙ্গুলের ব্যবহার করতেন। বলা হয়ে থাকে যে, স্নুকার টেবিলে তিনি এ কৌশল শিখেছিলেন।   তথ্যসূত্র    আরও দেখুন   ফ্রাঙ্ক মিচেল  বিল কপসন  কেন্ট কাউন্টি ক্রিকেট ক্লাব  ইংরেজ টেস্ট ক্রিকেটারদের তালিকা  আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা   বহিঃসংযোগ       বিষয়শ্রেণী:১৯০২-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
খুতনী চান্দা (বৈজ্ঞানিক নাম: Secutor insidiator) (ইংরেজি: Pugnose ponyfish) হচ্ছে Leiognathidae পরিবারের Secutor গণের একটি স্বাদুপানির মাছ।  বর্ণনা  বিস্তৃতি ইন্দো- পশ্চিম প্রশান্ত মহাসাগর, বঙ্গোপসাগর, লোহিত সাগর, পারস্য সাগর, আরব সাগর, আন্দামান সাগর, ফিলিপাইন, জাপান, অস্ট্রেলিয়া অঞ্চলে পাওয়া যায় এ মাছ।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়। এই মাছ মানুষের জন্য ক্ষতিকর নয় বলে বিবেচ্য।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:ফিলিপাইনের মাছ বিষয়শ্রেণী:জাপানের মাছ বিষয়শ্রেণী:অস্ট্রেলিয়ার মাছ
ঢাকা পপ কালচার এক্সপো হলো বাংলাদেশের রাজধানী ঢাকায় অনুষ্ঠিত কমিক বই, চলচ্চিত্র, টিভি, অ্যানিমে এবং ভিডিও গেম অনুরাগীদের জন্য অনুষ্ঠিত একটি সম্মেলন। প্রথম অনুষ্ঠানটি ২০১৩ সালের ৩০-৩১ আগস্ট শুক্রবার এবং শনিবার ঢাকার বারিধারা ডিওএইচএস কনভেনশন সেন্টারে অনুষ্ঠিত হয়; এতে ২,০০০ জন অংশগ্রহণকারী উপস্থিত ছিলেন। ২০১৪ সালের এক্সপোটি ২৪-২৫ জুন ঢাকার জাতীয় শ্যুটিং ফেডারেশন হলে অনুষ্ঠিত হয়। তৃতীয় সংস্করণটি ২০১৫ সালের ৩১ জুলাই ও ১ আগস্ট অনুষ্ঠিত হয়। পরের এক্সপো যথাক্রমে ২০১৬ সালের জুলাইতে, এবং ২০১৭ সালের জুনে অনুষ্ঠিত হয়।   পটভূমি  কমিক-কন এবং পপ এক্সপোগুলি মার্কিন যুক্তরাষ্ট্র, যুক্তরাজ্য, অস্ট্রেলিয়া এবং জাপানে জনপ্রিয়।  ২০১২ সালে ঢাকা কমিকন প্রথম অনুষ্ঠিত হয়। এর ধারাবাহিকতায় পরের বছর ঢাকা পপ কালচার এক্সপো, এবং তার পরের বছর আনম্যাড-জেসিসি কমিক কন আয়োজন করা করা।   তথ্যসূত্র   বিষয়শ্রেণী:ঢাকার সংস্কৃতি বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:বাংলাদেশের সম্মেলন সভা
জোহর দারুল তা'জিম ফুটবল ক্লাব (; সাধারণত জোহর দারুল তা'জিম এফসি এবং সংক্ষেপে জেডিটি নামে পরিচিত) হচ্ছে মালয়েশিয়ার জোহর রাজ্যের শহর জোহর বাহরু ভিত্তিক একটি মালয়েশিয়ান পেশাদার ফুটবল ক্লাব। এই ক্লাবটি বর্তমানে মালয়েশিয়ার শীর্ষ স্তরের ফুটবল লিগ মালয়েশিয়া সুপার লিগ-এ প্রতিযোগিতা করে। এই ক্লাবটি ১৯৭২ সালে পিকেইএনজে এফসি হিসাবে প্রতিষ্ঠিত হয়, ক্লাবটির বর্তমান নামটি ২০১৩ সালে গৃহীত হওয়ার আগে ১৯৯৬ সালে জোহর এফসি নামে নামকরণ করা হয়। ৪০,০০০ ধারণক্ষমতাবিশিষ্ট সুলতান ইব্রাহিম স্টেডিয়ামে ক্লাবটি তাদের সকল স্বাগতিক ম্যাচ গুলো আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ভেনেজুয়েলীয় সাবেক ফুটবল খেলোয়াড় এক্তোর বিডোগ্লিও এবং সভানেত্রীর দায়িত্ব পালন করছেন টুঙ্কু আমিনাহ মাইমুনাহ ইস্কান্দারিয়া। বর্তমানে ইন্দোনেশীয়  রক্ষণভাগের খেলোয়াড় জর্দি আমাত এই ক্লাবের অধিনায়কের দায়িত্ব পালন করছেন।  সম্মাননা ঘরোয়া লিগ  মালয়েশিয়া সুপার লিগ  বিজয়ী (১১): ২০১৪, ২০১৫, ২০১৬, ২০১৭, ২০১৮, ২০১৯, ২০২০, ২০২১, ২০২২, ২০২৩, ২০২৪–২৫  মালয়েশিয়া প্রিমিয়ার লিগ  বিজয়ী (১): ২০০১  মালয়েশিয়া এফএএম লিগ  বিজয়ী (২): ১৯৯৪, ১৯৯৫ রানার্স-আপ (১): ১৯৯৬  কাপ  মালয়েশিয়া কাপ  বিজয়ী (৪): ২০১৭, ২০১৯, ২০২২, ২০২৩ রানার্স-আপ (২): ২০১৪, ২০২১  মালয়েশিয়া এফএ কাপ  বিজয়ী (৪): ২০১৬, ২০২২, ২০২৩, ২০২৪ রানার্স-আপ (১): ২০১৩  পিয়ালা সুমবাংসিহ  বিজয়ী (৯): ২০১৫, ২০১৬, ২০১৮, ২০১৯, ২০২০, ২০২১, ২০২৩, ২০২৪ রানার্স-আপ (১): ২০১৭  মহাদেশীয়  এএফসি কাপ  বিজয়ী (১): ২০১৫  আরও দেখুন  জোহর ফুটবল অ্যাসোসিয়েশন  তথ্যসূত্র  বহিঃসংযোগ         বিষয়শ্রেণী:মালয়েশিয়া প্রিমিয়ার লিগের ক্লাব বিষয়শ্রেণী:মালয়েশিয়া সুপার লিগের ক্লাব বিষয়শ্রেণী:১৯৭২-এ মালয়েশিয়াতে প্রতিষ্ঠিত বিষয়শ্রেণী:এএফসি কাপ বিজয়ী বিষয়শ্রেণী:মালয়েশিয়া কাপ বিজয়ী বিষয়শ্রেণী:১৯৭২-এ প্রতিষ্ঠিত ফুটবল ক্লাব